Kjell Rune Sellin

Kjell Rune Sellin (født 1. juni 1989) er en norsk tidligere fotballspiller.  

Først kjøpte Byåsen ham fra Ørland for 50 000 kroner i 2007. Deretter ble han ble solgt videre fra Byåsen til Rosenborg i juli 2008. Han ble senere lånt ut til Kongsvinger i 2010 ut sesongen. I 2011 ble han solgt til  Aalesund for han i 2012 ble lånt ut til Hødd der han var med å hjelpe laget til cupfinalen. 7. mars 2013 ble det klart at han hadde blitt klar for Sandefjord Fotball og blitt enig om en kontrakt som binder han til klubben ut 2014. Han blir omtalt som en rask og gjennombruddshissig spiss.

Spillerkarriere
Han spilte for Byåsen i 2. divisjon våren 2008, der han scoret 10 mål og hadde 4 målgivende pasninger på 13 kamper. Han inngikk deretter kontrakt med Rosenborg som strakte seg til 31. desember 2011. 

Sellin fikk et lite gjennombrudd i 2009 med innhopp i ligakamper, spill i europacup og scoringer i hver cupkamp i Norgesmesterskapet frem til siste runde før kvartfinalen mot Molde 9. august 2009, da han ikke var i troppen grunnet skade. I cupkampen mot Løv-Ham ble han i tillegg til å være kampens første målscorer i 2–0-seieren, kåret til banens beste. Sellin scoret sine første Tippeligamål mot Brann 14. april 2010, da han kom inn som innbytter og ble tomålsscorer.

I høstsesongen 2010 ble Sellin lånt ut til Kongsvinger, hvor han fikk tilsammen ti kamper. Den 1. januar 2011 ble det bekreftet både på Rosenborgs og Aalesunds nettsider at Sellin fra og med januar 2011 skulle spille for Aalesund.Rbk.no – Sellin til Aalesund  (Av Anna Lian og Chris Thomas Skogli. Publisert og besøkt 1. januar 2011)Aafk.no – Sellin til AaFK  (Publisert og besøkt 1. januar 2011)  Sellin satt på benken under finalen i Norgesmesterskapet i fotball for herrer 2011 da Aalesund vant, men han scoret 1-0 i finalen året efter, da Hødd vant Norgesmesterskapet i fotball for herrer 2012. Sånn ble han en av få som har vunnet mesterskapet to år på rad, men med forskjellige klubber og som ubrukt reserve i den ene og med hele kampen i den andre.Ifølge kampreferent Arne Scheie på NRK, 25.11.2012

 Referanser 

 Eksterne lenker 


Kategori:Norske fotballspillere
Kategori:Fotballspillere for Ørland Ballklubb
Kategori:Fotballspillere for Byåsen Toppfotball
Kategori:Fotballspillere for Rosenborg BK
Kategori:Fotballspillere for Kongsvinger IL Toppfotball
Kategori:Fotballspillere for Aalesunds FK
Kategori:Fotballspillere for IL Hødd
Kategori:Fotballspillere for Sandefjord Fotball
Kategori:Fotballspillere for Sandnes Ulf
Kategori:Fotballspillere for Fredrikstad FK
Kategori:Fotballspillere for Strømmen IF
Kategori:Personer fra Ørland kommune
Kategori:Fødsler i 1989
Kategori:Norgesmestere i fotball